Darba, fiż-żmien, ġo raħal tal-Lhudija F'rabta ta' żwieġ kien hemm Ġesu u Marija. Qraba, ħaddara, ħbieb u mistidnin F'għożża ta' mħabba, kollha ferħanin. U f'daqqa waħda indunat Marija B'għaqal ta' omm li ntemmet il-bettija. Ħasset għal fixla ta' dawk l-imsejknin Talbet lil Binha biex ikun ħanin. Hares lejn l-ilma tal-ħolqien is-Sid, Regħex l-ilma, ħammar wiċċu u sar inbid. Ejja darb'oħra m' Ibnek, o Marija, Ejja bl-għotjiet tal-barka u tal-qdusija. Ejjew fiż-żwieġ tal-lum bħal mistidnin, Mhux biss tal-fomm, iżda tal-qlub ta' Din. Illum riti ta' qżież għandhom foħrija, Priapus, Pluto għandhom biss latrija. Fiż-żina, fil-kapriċċ hu biss il-ġid, Intemmet il-mistħija … mhux l-inbid. Nitlob lil Ibnek, Marija, b'talb u dmugħ, Mhux l-ilma safi jħammar … iżda wċuh,